ดิจิมอนแอดเวนเจอร์ 02 เดอะ บิกินนิง

ดิจิมอนแอดเวนเจอร์ 02 เดอะ บิกินนิง (ดิจิมอนแอดเวนเจอร์ 02 The Beginning) (; โรมาจิ: "Dejimon Adobenchā Zero Tsū Za Biginingu"; : Digimon Adventure 02 The Beginning) เป็นภาพยนตร์แอนิเมชันของประเทศญี่ปุ่น ผลิตโดยโทเอแอนิเมชัน และ ยูเมะตะคอมพานี เข้าฉายในโรงภาพยนตร์ในประเทศญี่ปุ่นเมื่อวันที่ 27 ตุลาคม พ.ศ. 2566
ในส่วนประเทศไทย ผู้นำเข้าการฉายภาพยนตร์คือ บริษัท วอร์เนอร์บราเธอส์ ประเทศไทย และ บริษัท การ์ตูนคลับมีเดีย เข้าฉายในรอบพิเศษเมื่อวันที่ 27 ตุลาคม ตรงกับวันฉายในญี่ปุ่น และรอบปกติเข้าฉายเมื่อวันที่ 2 พฤศจิกายน พ.ศ. 2566
ภาพรวม.
การสร้าง.
เมื่อเดือนสิงหาคม พ.ศ. 2564 ได้มีประกาศสร้างภาพยนตร์เรื่องนี้ โดยนำทีมงานจากผลงานก่อนหน้านี้อย่าง ดิจิมอนแอดเวนเจอร์ Last Evolution คิซึนะ ทั้ง โทโมฮิซะ ทานิงูจิ ผู้กำกับภาพยตร์, อากัตสึกิ ยามาโตยะ ผู้เขียนบทภาพยนตร์ และโยซูเกะ คิโนชิตะ ผู้อำนวยการสร้าง โดยเนื้อหาของเรื่องได้นำเสนอเรื่องราวของกลุ่มเด็กที่ถูกเลือกจาก ดิจิมอนแอดเวนเจอร์ 02 ซึ่งยังใช้เสียงพากย์ตัวละครชุดเดิมจากผลงานก่อนหน้านี้ รวมถึงเปิดตัวคีย์วิชวลที่มาพร้อมกับคำเปรยว่า ฉันคือเด็กผู้ถูกเลือกคนแรกของโลก ซึ่งนั่นก็คือการเปิดตัว ตัวละครใหม่ที่ปรากฏตัวเฉพาะในภาพยนตร์ซึ่งนั่นก็คือ โอวาดะ รุย พร้อมเปิดตัวผู้ให้เสียงตัวละครคือ เมงูมิ โองาตะ
นักเรียนชั้นปีที่ 2 โรงเรียนอาชีวศึกษาด้านการทำอาหาร อายุ 20 ปี ปัจจุบันเป็นนักเรียนฝึกงานที่ร้านราเม็ง โดยมักจะทำช่วงวันหยุดและทำราเมงสไตล์ตัวเอง ซึ่งเขาและวีมอนมักจะศึกษาการทำราเมงทุกวัน
นักศึกษาชั้นปีที่ 2 กำลังศึกษาด้านจิตวิทยา อายุ 20 ปี
นักศึกษาชั้นปีที่ 3 ที่กำลังศึกษาภาษาการเขียนโปรแกรมในมหาวิทยาลัยวิศวกรรมศาสตร์แห่งหนึ่งในประเทศสเปน อายุ 21 ปี 
นักเรียนชั้นมัธยมปลายเพียงคนเดียวในกลุ่ม อายุ 18 ปี ปัจจุบันกำลังศึกษาเพื่อไปเรียนด้านทนายความ โดยการช่วยทำงานที่สำนักงานกฎหมาย
น้องชายของ อิชิดะ ยามาโตะ นักศึกษาชั้นปีที่ 2 เรียนคณะวรรณกรรม อายุ 20 ปี 
น้องสาวของ ยางามิ ไทจิ นักเรียนชั้นปีที่ 2 ในวิทยาลัยสตรี เชี่ยวชาญด้านการศึกษาปฐมวัย อายุ 20 ปี
อายุ 20 ปี ชายผู้ที่เรียกว่าเด็กผู้ถูกเลือกคนแรกของโลก เขาอยู่กับพ่อที่อยู่ในสภาพติดเตียงและแม่ที่ไม่มีเวลาดูแลลูก มีดิจิไวซ์ที่อยู่ในสภาพแตกร้าว ตาขวาของเขาถูกปลูกถ่ายด้วยตาของอุกโกมอน เนื่องจากได้รับบาดเจ็บจากเหตุการณ์บางอย่าง
ดิจิมอนคู่หูของไดสุเกะ
ร่างพัฒนา: วีมอน→เอ็กซ์วีมอน→ไพล์ดรามอน→อิมพีเรียลดรามอน (ดราก้อนโหมด และ ไฟเตอร์โหมด)
ดิจิมอนคู่หูของมิยาโกะ
ร่างพัฒนา: ฮอว์คมอน→อาคีรามอน→ซิลฟีมอน
ดิจิมอนคู่หูของอิโอริ
ร่างพัฒนา: อาร์มาดิมอน→แองคิโลมอน→ชัคโคมอน
ดิจิมอนคู่หูของทาเครุ
ร่างพัฒนา: ปาตามอน→แองเจมอน→ชัคโคมอน
ดิจิมอนคู่หูของฮิคาริ
ร่างพัฒนา: เทลมอน→แองเจวูมอน, ซิลฟีมอน
ดิจิมอนคู่หูของเคน
ร่างพัฒนา: วอร์มมอน→สติงมอน→ไพล์ดรามอน→อิมพีเรียลดรามอน (ดราก้อนโหมด และ ไฟเตอร์โหมด)
ดิจิมอนคู่หูของรุย ร่างเจริญวัย มีพลังพิเศษที่สามารถสร้างแรงปราถนาจากคู่หูได้เป็นจริง มีความเกี่ยวข้องกับโฮเมออสทาซิสและอิกดราชิล
;บิ๊กอุกโกมอน (ビッグウッコモン)
ดิจิมอนร่างสุดยอด เป็นอุกโกมอนที่มีขนาดใหญ่ สามารถสร้างดิจิทามะจำนวนมาก
การเข้าฉาย.
ดิจิมอนแอดเวนเจอร์ 02 The Beginning ในประเทศญี่ปุ่นได้มีการเปิดรอบพิเศษก่อนฉายจริงเมื่อวันที่ 5 ตุลาคม พ.ศ. 2566 ที่โรงภาพยนตร์ Shinjuku Wald 9 และฉายในรอบปกติทุกโรงภาพยนตร์ในญี่ปุ่นเมื่อวันที่ 27 ตุลาคม พ.ศ. 2566
ในส่วนประเทศไทย กำหนดการแรกนั้นจะฉายในโรงภาพยนตร์ในประเทศไทยภายในวันที่ 27 ตุลาคม ซึ่งตรงกับวันฉายรอบปกติในประเทศญี่ปุ่น แต่ทว่า ได้มีการปรับเปลี่ยนให้เป็นฉายรอบพิเศษก่อน และได้เลื่อนวันฉายรอบปกติในโรงภาพยนตร์ประเทศไทยเป็นวันที่ 2 พฤศจิกายน พ.ศ. 2566 แทน